stanford-oval/wikipedia huggingface dataset:
Seq (פקודה)
שימוש

השימוש הסטנדרטי בפקודת seq, בסביבת יוניקס, יתבצע כדלקמן ויציג רצף של מספרים מהספרה 1 ועד 5:
$ seq 5
1
2
3
4
5
הצגת רצף של מספרים מהספרה 1 ועד 20 עם קפיצות של 4 באמצעות פקודת seq, יתבצע כדלקמן:
$ seq 1 4 20
1
5
9
13
17
הצגת רצף של מספרים מהספרה 1 ועד 10 ובסמוך לכל מספר תופיע מחרוזת, יתבצע כדלקמן:
$ seq -s "sec " 10
1sec 2sec 3sec 4sec 5sec 6sec 7sec 8sec 9sec 10
היא משמשת לעיתים ליצירת מונה בלולאת for:
for i in `seq 5`; do
 do_some_command $i
done
Rickroll

ריק אסטלי
ריקרולינג (בתרגום חופשי: "גלגול ריק"), לחלופין ריק-רולינג או ריקרול, הוא מתיחה ותופעת רשת הכרוכה בהופעה לא צפויה של הקליפ לשיר Never Gonna Give You Up של הזמר הבריטי ריק אסטלי. המם הוא סוג של פיתיון שנעשה באמצעות קישור מוסווה שמוביל לקליפ. כאשר קורבנות המתיחה לוחצים על קישור, שלכאורה אמור להוביל אותם לדבר שונה לחלוטין, האתר עם הקליפ נטען במקום מה שהיה צפוי. אנשים אלו חוו "ריקרול". המם התרחב גם לשימוש במילות השיר במקומות לא צפויים.
המם צמח מתוך מתיחה דומה של פיתיון והחלפה שנקרא "duckrolling" (בתרגום חופשי: "גלגול ברווז") שהיה פופולרי באתר 4chan בשנת 2006. טריק הפיתיון והחלפת הווידאו הפך פופולרי ב-4chan עד 1 באפריל 2007, והתפשט לאתרי אינטרנט אחרים בהמשך השנה. המם זכה לתשומת לב מרכזית בשנת 2008 באמצעות כמה אירועים מתוקשרים, במיוחד כאשר יוטיוב השתמשו בו בתור המתיחה הראשית של האתר לכבוד 1 באפריל 2008.
בתחילה, אסטלי, שרק זמן קצר לאחר הופעת המם חזר להופיע לאחר הפסקה של עשר שנים, היסס להשתמש בפופולריות החדשה שלו מהמם כדי לקדם את הקריירה שלו. אך בהמשך אסטלי זכה לתהילה כאשר הוא ריקרל את מצעד חג ההודיה של מייסיס 2008 עם הופעה מפתיעה של השיר. מאז, אסטלי ראה את הקריירה שלו מזנקת מחדש בזכות הפופולריות של המם. גם אסטלי עצמו חווה ריקרול ממעריצים מספר פעמים.
היסטוריה > מקור

"Never Gonna Give You Up" הופיע באלבום הבכורה של אסטלי Whenever You Need Somebody משנת 1987. השיר, סינגל הבכורה היחיד שלו, היה מדורג במקום ראשון בכמה מצעדים בינלאומיים, כולל בילבורד הוט 100, מצעד השירים העכשוויים למבוגרים, ומצעד הסינגלים הבריטי. הקליפ הנלווה, הראשון של אסטלי, מציג אותו כשהוא מבצע את השיר תוך כדי ריקוד. מאז הוא הפך לשיר פופולרי באינטרנט.
השימוש הראשון בשיר לצורך מתיחה מתוארך לשנת 2006, כשמקורו מאתר הפורומים 4chan במם דומה המכונה "duckrolling". בנקודה כלשהי בשנת 2006, מפקח האתר, כריסטופר "m00t" פול, הטמיע מסנן מילים שהחליף את המילה "ביצה" ב-"ברווז". על שרשור אחד, שבו "eggroll" (הכוונה למתאבן אגרול) הפך ל"duckroll", משתמש אנונימי פרסם תמונה ערוכה של ברווז עם גלגלים, וכינה אותה "duckroll". התמונה התקבלה בהתלהבות ב-4chan; התמונה הפכה עד מהרה למתיחה שבה שלחו קישור עם הבטחה לדבר מעניין, כאשר בעצם הקורבנות נשלחו לקישור ובו אותה תמונה של ברווז על גלגלים ובעצם חוו "duckrolling".
במרץ 2007 חברת המשחקים Rockstar שחררה את הטריילר הראשון של Grand Theft Auto IV שהיה בעל ציפייה מרובה מצד השחקנים. הצפייה הייתה כה גבוהה עד שהאתר של רוקסטאר התרסק מכמות השחקנים שניסו לראות את הטריילר בו-זמנית. מספר משתמשים עזרו לפרסם חלקים מהטריילר באתרים שונים, אך משתמש אחד ב-4chan שלח סרטון שלכאורה היה קטע מהטריילר אך למעשה היה השיר "Never Gonna Give You", וכך גרם למשתמשים רבים ליפול למלכודת. במהרה החלו לצוץ קישורים לשיר תחת עוד כותרות מפתות, וכך החלה להיווצר המתיחה של "ריקרולינג". המם צבר תאוצה רבה עוד יותר ב-4chan ב-1 באפריל 2007, והוביל להתרחבות המם לאתרים אחרים כמו Fark ו-Digg מאוחר יותר באותה השנה, וזכה במהירות לשם "Rickrolling" בהתבסס על "duckrolling".
השימוש הראשוני כנראה התרחש כאשר תושב מישיגן אריק הלוויג התקשר לתוכנית ספורט בתחנת רדיו מקומית בשנת 2006 ובמקום לשוחח עם התקליטנים, פשוט ניגן להם את השיר "Never Gonna Give You", והשאיר את התקליטנים פעורי פה. אמנם זה התרחש לפני התפשטות המם ב-4chan, אך העורך הראשי של Know Your Meme, דון קלדוול, אמר כי לא ידוע אם הוא נתן השראה למשתמש שפרסם את המם לראשונה ב-4chan.
היסטוריה > התפרצות התופעה ב-2008

ריקרולינג החל להיות שכיח יותר במהלך שנת 2008, כאשר סקר של SurveyUSA מאפריל 2008 העריך שלפחות 18 מיליון מבוגרים אמריקאים נמתחו.
אחד האירועים הציבוריים הראשונים היה מעורב בכנסיית הסיינטולוגיה, שניסתה באגרסיביות לצנזר סרטונים ביקורתיים על הכנסייה. קבוצת האינטרנט אנונימוס, במסגרת פרויקט שלהם לאתגר את הצנזורה של הכנסייה, מחתה במטות הכנסייה השונים ברחבי העולם על ידי השמעת השיר, בין היתר. במספר משחקי כדורסל של טורניר אליפות המכללות בכדורסל במרץ 2008, צופים התחפשו לאסטלי ועשו סנכרון שפתיים לשיר שהם השמיעו מול המצלמות כמעשה קונדס לפני תחילת המשחק. ב-1 באפריל 2008, יוטיוב גרמה לכך שכל סרטון בדף הבית של המשתמשים הוביל לשיר של אסטלי. באפריל 2008, קבוצת הבייסבול של ניו יורק מטס שאלה את האוהדים באינטרנט באיזה שיר עליהם להשתמש במשחק השמיני שלהם בליגה. "Never Gonna Give You" קיבל מספר עצום של קולות, בין השאר על ידי הקהילה של 4chan. בטקס פרסי המוזיקה של MTV אירופה לשנת 2008, קמפיין מקוון הוביל לכך שאסטלי זכה בתואר "השחקן הטוב ביותר אי פעם" אף על פי שלא היה ברשימת המועמדים המקורית, ובכך ריקרל את הטקס.
עד נובמבר 2008, הסרטון "Never Gonna Give You" ביוטיוב השיג יותר מ-20 מיליון צפיות ונחשב לסרטון ויראלי; עם זאת, אסטלי בתחילה נראה אדיש לתהילה המחודשת. כשנשאל אסטלי על מגמת הריקולינג במהלך ראיון במרץ 2008, הוא אמר, "זה מוזר", מכיוון שהוא לא הופיע הרבה באותו זמן, אך הוא מצא את העניין מצחיק. עם זאת, במצעד חג ההודיה של מייסיס בשנת 2008, הופיע אסטלי בפתאומיות בתוכנית הטלוויזיה בית פוסטר לחברים דמיוניים של Cartoon Network כדי לסנכרן את השיר לקהל שצפה בתוכנית הטלוויזיה, מה שהופך את ההופעה הזו לריקרול הגדול ביותר עד אז. לטענת אסטלי, Cartoon Network דחקה בו להופיע עבור המצעד יחד עם תשלום גדול, ואף על פי שנזהר מלנסות לקדם את עצמו באמצעות הפופולריות של המם, הוא החליט ללכת על זה.
תגובות

בראיון במרץ 2008 אמר אסטלי כי הוא מצא שהריקרול של כנסיית סיינטולוגיה הוא "מצחיק"; הוא גם אמר שהוא לא ינסה לנצל את תופעת הריקרול עם הקלטה או רמיקס חדש משלו, אלא שהוא ישמח שאמנים אחרים יעשו חידוש לשיר. בסך הכל, אסטלי לא היה מוטרד כל כך מהתופעה, ואמר שהוא מוצא את זה "מוזר ומצחיק" וכי הדאגה היחידה שלו היא ש"בתו לא מתביישת מזה". דובר חברת התקליטים של אסטלי פרסם תגובה שהראתה כי ההתעניינות של אסטלי בתופעה דעכה, שכן הדובר אמר, "אני מצטער, אבל הוא סיים לדבר על ריקרולינג".
בנובמבר 2008, אסטלי היה מועמד לפרס "השחקן הטוב ביותר אי פעם" בטקס פרסי המוזיקה של MTV אירופה לאחר שטופס המועמדות המקוון הוצף בקולות בעדו. הרצון להפוך את אסטלי לזוכה הפרס, כמו גם המאמצים לעודד את MTV להזמין אישית את אסטלי לטקס, נמשכו גם לאחר ההכרזה. ב-10 באוקטובר אישר אתר האינטרנט של אסטלי כי הוא קיבל הזמנה לטקס. ב-6 בנובמבר 2008, שעות ספורות לפני שהטקס היה אמור להתחיל, דווח כי MTV אירופה לא רוצה להעניק לאסטלי את הפרס בטקס, אלא רוצה להעניק אותו במועד מאוחר יותר. מעריצים רבים שהצביעו לאסטלי חשו כי הטקס לא הצליח להכיר בו כאמן לגיטימי. אסטלי הצהיר בראיון כי הוא מרגיש שהפרס הוא "מטומטם", אך ציין כי הוא חושב ש-"MTV נרקבו ביסודיות" והמשיך להודות לכל מי שהצביע עבורו. בשנת 2009 כתב אסטלי על m00t מייסד 4chan לגיליון Time 100 השנתי של מגזין Time והודה על התופעה של ריקרול.
על פי The Register, נכון לשנת 2010, אסטלי קיבל ישירות רק $12 כתמלוגים מסרטון היוטיוב. אף על פי שעד אז השיר הושמע 39 מיליון פעמים, אסטלי לא הלחין את השיר וקיבל כמבצע רק חלק מזכויות היוצרים בשל שימוש בקול שלו. עם זאת, אסטלי הכחיש את הדיווחים הללו בשנת 2016.
אסטלי עצמו נמתח כמה פעמים. בראיון עם לארי קינג הצהיר אסטלי כי הפעם הראשונה שהוא נפל בתעלול הייתה באמצעות דוא"ל שחבר שלח לו בתחילת שנות האלפיים. בפוסט ב-Reddit מיוני 2020, המשתמש, u/theMalleableDuck, טען שפגש את ריק אסטלי מאחורי הקלעים כשהיה בן 12, אך המשתמש פרסם קישור לשיר במקום תמונה המאמתת את המפגש. מאוחר יותר אישר אסטלי שהוא נפל שולל במתיחה הזאת. הפוסט הפך לפוסט המדורג ביותר בשנת 2020 ב-Reddit.
ראו גם

ריק אסטלי
Never Gonna Give You Up
תופעת אינטרנט
4chan
1665

שנת 1665 היא השנה ה-65 במאה ה-17. זוהי שנה רגילה, שאורכה 365 ימים. 1 בינואר 1665 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

4 במרץ – אנגליה מכריזה מלחמה על הולנד
5 באוקטובר – נוסדה אוניברסיטת קיל
נולדו

6 בפברואר – אן מלכת בריטניה (נפטרה ב-1714)
נפטרו

12 בינואר – פייר דה פרמה, מתמטיקאי צרפתי (נולד ב-1601)
28 באוגוסט – אליזבטה סיראני, ציירת איטלקייה מתקופת הבארוק (נולדה ב-1638)
19 בנובמבר – ניקולא פוסן, צייר צרפתי (נולד ב-1594)
ראו גם

ילידי 1665‎
נפטרים ב-1665‎
Remember Me with Love

Remember Me with Love (בעברית: תזכור אותי עם אהבה) הוא שיר של הזמרת גלוריה אסטפן אשר יצא במאי 1991 כסינגל הרביעי מתוך אלבומה השני Into the Light. הסינגל הופץ בבריטניה בלבד כאשר במקביל הופץ השיר "Can't Forget You" בארצות הברית ואילו בשאר אירופה השיר "Nayib’s Song (I Am Here for You)" הופץ כסינגל מתוך האלבום. השיר לא זכה להצלחה גדולה בבריטניה כאשר הגיע למקום ה-22 במדינה. לשיר יצא וידאו קליפ בוא נראית אטספן מופיעה עם השיר במהלך הופעה בהולנד.
ביקורות

מת'יו הוקטר מ-"Albumism" נתן ביקורת חיובית לשיר כאשר כינה אותו כ"יפיפה" וכאחד מהשירים הטובים באלבום. ביל וויימן מ"אנטרטיינמנט ויקלי" נתן גם הוא ביקורת חיובית על השיר כאשר כינה אותו כ"פשוט" ו"לא יומרני".
מיקומי שיא

|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  אירלנד | מצעד הסינגלים האירי | 15 |  |
|  הממלכה המאוחדת | מצעד הסינגלים הבריטי | 22 |  |
Loeb Classical Library

| --- | --- |
 Menander, Volume I  Metamorphoses  Metamorphoses  Hesiod, The Homeric Hymns, Homerica  Epictetus, the Discourses as reported by Arrian, the Manual, and Fragments  The War with Catiline. The War with Jugurtha  Sophocles, with an English translation, Vol. II  Sophocles, with an English translation, Vol. I  Propertius  Appollonius Rhodius: The Argonautica - R. C. Seaton - 1919  Epictetus, the Discourses as reported by Arrian, the Manual, and Fragments  The Correspondence of Marcus Cornelius Fronto  The Correspondence of Marcus Cornelius Fronto  The Greek Bucolic Poets  Menander, Volume III  Menander, Volume II  Enquiry into plants and minor works on odours and weather signs  Enquiry into plants and minor works on odours and weather signs  Dio's Roman History  Frontinus: The Stratagems, and, The Aqueducts of Rome  The communings with himself of Marcus Aurelius Antoninus  Juvenal and Persius  On the Heavens  The "Art" of Rhetoric 
 מידע כללי
 שפת המקור:  אנגלית 
 הוצאה
 הוצאה:  הוצאת אוניברסיטת הרווארד 
 מקום הוצאה:  קיימברידג' 
 
Loeb Classical Library (לוֹבּ קלאסיקל לייבררי, בראשי תיבות LCL) הוא שמה של סדרת ספרים בהוצאת אוניברסיטת הרווארד, הכוללת תרגומים לאנגלית של יצירות מן הספרות היוונית והרומית. הספרים ערוכים עמוד מקור (יווני או לטיני) מול עמוד תרגום.
הוגה הסדרה היה ג'יימס לוֹבּ (James Loeb). עורכי הכרכים הראשונים היו פֵּייג' וקֶפּס (T. E. Page & W. H. D. Rouseand Edward Capps). הסדרה יצאה לאור על ידי William Heinemann and company בשנת 1919 כשכבר אז הוחל הנוהג הקיים עד היום ולפיו הטקסט היווני עטוף בכריכה ירוקה ואילו הטקסט הלטיני עטוף בכריכה אדומה. מאז נוסף מספר רב מאוד של כותרים חדשים, ואילו התרגומים המוקדמים הוגהו פעמים אחדות. בשנים האחרונות הדבר כלל הסרתה של צנזורה ספרותית מאת העורך שהייתה נהוגה בעבר, על פי רוב מדובר בהסתרתה של התייחסות הומוסקסואלית בטקסטים. הרווחים מההוצאות ממשיכים לממן מלגות לסטודנטים לתארים מתקדמים באוניברסיטת הרווארד.
לוב קלאסיקל לייבררי אינה מיועדת למחקר רציני, מכיוון שיש בה מיעוט של הערות שוליים, היא גם אינה מיועדת לקורא הרגיל – יכולתם של המתרגמים לכתוב בצורה יפה ובשטף נפגמת תכופות בשל הצורך לשמור שתרגומם יהיה מדויק ככל האפשר ותואם למה שנכתב במקור.
וירג'יניה וולף כתבה ב-1917 (ב-Times Literary Supplement):
"לוב קלאסיקל לייבררי", בה יש טקסט יווני או לטיני בצד אחד וטקסט אנגלי בצד שני, היא מתנה נפלאה... ההוצאה של הסדרה היא הכרה בקיומו של החובב, ובמידה רבה היא נעשית בצורה הגונה... לא נותנים מספיק את הדעת לקושי ביוונית, ייתכן שהדבר נובע בעיקר מפני שהסירנות המפתות אותנו למים המסוכנים הללו הן בדרך כלל מלומדים ששכחו... מהם הקשיים הללו. אבל בשביל החובב הרגיל הם ממשיים מאוד וגדולים מאוד, ועלינו לשקול את הדברים על מנת להכיר בעובדה הזו ולהבין שלעולם לא נהיה עצמאיים בעזרת הלב שלנו.
הוצאת אוניברסיטת הרווארד לקחה על עצמה את הוצאת הסדרה בשנת 1989 ובשנים האחרונות יוצאים מחדש ארבעה או חמישה כרכים חדשים שעברו עריכה מחודשת מדי שנה.
בשנת 2001 הרווארד החלה להוציא סדרת ספרים שלישית בפורמט זהה. The I Tatti Renaissance Library כוללת יצירות מופת מתקופת הרנסאנס בלטינית עם תרגום לאנגלית, צורת הכריכה דומה לזאת של "לוב קלאסיקל לייבררי", אך צבעה כחול. Clay Sanskrit Library מעוצבת לפי המתכונת של "לוב קלאסיקל לייבררי".
1660

שנת 1660 היא השנה ה-60 במאה ה-17. זוהי שנה מעוברת, שאורכה 366 ימים. 1 בינואר 1660 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

23 בפברואר – קארל האחד-עשר מוכתר כמלך שוודיה
29 במאי – הרסטורציה האנגלית: הכתר האנגלי חוזר לבית סטיוארט וצ'ארלס השני עולה על כס המלכות
יסוד החברה המלכותית של לונדון לשיפור הידע במדעי הטבע, זוהי אגודה מדעית הפעילה ברציפות מאז אותה שנה, ומשמשת כאקדמיה למדעים של בריטניה. היא מהווה את אחת האגודות המדעיות הוותיקות והמשפיעות ביותר בעולם.
נולדו

2 במאי – אלסנדרו סקרלטי, מלחין בארוקי (נפטר ב-1725)
28 במאי – ג'ורג' הראשון מלך בריטניה (נפטר ב-1727)
7 ביוני – ג'ורג' הראשון, מלך בריטניה (נפטר ב-1727)
נפטרו

6 באוגוסט – דייגו רודריגס דה סילבה אי ולסקס, צייר ספרדי (נולד ב-1599)
ראו גם

ילידי 1660‎
נפטרים ב-1660‎
WPAN

WPAN (ראשי תיבות בעברית: רשת אזור אלחוטי אישי) היא רשת אזורית אישית, במשמעות של רשת לחיבור התקנים שבמרכזה סביבת העבודה של אדם בודד, שבמסגרתה החיבורים הם אלחוטיים. בדרך כלל, רשת אזור אלחוטית אישית משתמשת בטכנולוגיה הפועלת בטווח של כ-10 מטרים, הנחשב לטווח קצר מאוד. טכנולוגיה אחת כזו היא Bluetooth, ששימשה בסיס לתקן חדש, IEEE 802.15 (אנ').
WPAN יכולה לשמש לצורך קשר בין כל מכשירי המחשוב והתקשורת הנפוצים שיש לאנשים רבים על שולחן העבודה או שנישאים עמם, או שיכולה גם לפתוח מגוון אפשרויות חדשות, כגון אפשרות לתקשורת במהלך ניתוח בין הרופא המנתח לבין חברי הצוות הנוספים.
מושג מפתח בטכנולוגיית WPAN הוא החיבור. בתרחיש האידיאלי, כאשר כל שני מכשירים המצוידים ב-WPAN נמצאה בקרבה אחד לשני בטווח של כמה מטרים או בטווח של כמה קילומטרים מהשרת המרכזי, הם יכולים לתקשר כאשר הוא מחובר בכבל. תכונה חשובה נוספת היא היכולת של כל מכשיר לנעול התקנים אחרים באופן סלקטיבי, ולמנוע הפרעות או גישה בלתי מורשית למידע.
הטכנולוגיה עבור WPANs נמצאת בחיתוליה ועוברת פיתוח מהיר. תדרי ההפעלה המוצעים הם סביב 2.4 Ghz במצבים דיגיטליים. המטרה היא להקל על החיבור בין מכשירים קרובים ולהקל על התפעול הנדרש מהמשתמש לטובת ביצוע החיבור ושמישות של החיבור לאורך זמן. כל התקן ב- WPAN יוכל להתחבר לכל מכשיר אחר באותו WPAN, בתנאי שהם נמצאים בטווח פיזי זה מזה. בנוסף, WPANs ברחבי העולם יהיו מחוברים זה לזה, באמצעות קישור כלשהו לרשתות WAN. כך, למשל, ארכאולוג באתר ביוון עשוי להשתמש במחשב כף יד כדי לגשת ישירות למאגרי מידע מאוניברסיטת מינסוטה במיניאפוליס ולהעביר ממצאים לאותו מסד נתונים.
| --- | --- |
בקרת זהויות :  GND: 4739921-1
Tragic Kingdom

Tragic Kingdom ("ממלכה טראגית") הוא אלבום האולפן השלישי של להקת הסקא האמריקאית נו דאוט. האלבום הופץ ב-10 באוקטובר 1995, ב-Trauma Records, השייכת לחברת התקליטים אינטרסקופ.
האלבום הופק על ידי מתיו ויילדר ואת המיקסים ערך פול פאלמר. ההקלטות נערכו ב-11 אולפנים שונים בלוס אנג'לס רבתי ובוצעו בין מרץ 1993 לאוקטובר 1995. בין השנים 1995 ל-1998, הופצו ממנו שבעה סינגלים, הכוללים את השיר "Just a Girl", שנכנס למצעדים בילבורד הוט 100 ומצעד הסינגלים הבריטי, ואת "Don't Speak", שעמד בראש Billboard Hot 100 airplay והגיע ל"חמשת הטובים" במצעדים רבים.
רוב מבקרי המוזיקה כתבו ביקורות חיוביות על האלבום, ובטקס פרסי גראמי ה-39 הייתה הלהקה מועמדת לתגלית השנה ולאלבום הרוק הטוב ביותר. האלבום מכר כ-16 מיליון עותקים בכל רחבי העולם, וזכה בתואר "אלבום יהלום" מה-Recording Industry Association of America. האלבום תרם רבות לתחייתו המחודשת של ז'אנר הסקא בשנות התשעים, בכך ששכנע חברות הקלטה להחתים להקות מהז'אנר ובכך שמשך תשומת לב מצד המיינסטרים.
נו דאוט יצאה בסבב הופעות לקידום האלבום. סבב זה תוכנן על ידי Project X ונמשך כשנתיים וחצי. אחת מההופעות הראשונות, באנהיים, צולמה והפכה לאלבום Live in the Tragic Kingdom שהופץ בתחילה ב-VHS ולאחר מכן ב-DVD.
האלבום דורג במקום ה-441 ברשימת 500 האלבומים הטובים ביותר של המגזין רולינג סטון.
רשימת הרצועות

| מס' | שם | משך |
| --- | --- | --- |
| 1. | Spiderwebs  | 4:28 |
| 2. | Excuse Me Mr.  | 3:04 |
| 3. | Just a Girl  | 3:29 |
| 4. | Happy Now?  | 3:43 |
| 5. | Different People  | 4:34 |
| 6. | Hey You  | 3:34 |
| 7. | The Climb  | 6:37 |
| 8. | Sixteen  | 3:21 |
| 9. | Sunday Morning  | 4:33 |
| 10. | Don't Speak  | 4:23 |
| 11. | You Can Do It  | 4:13 |
| 12. | World Go 'Round  | 4:09 |
| 13. | End It on This  | 3:45 |
| 14. | Tragic Kingdom  | 5:31 |
1659

שנת 1659 היא השנה ה-59 במאה ה-17. זוהי שנה רגילה, שאורכה 365 ימים. 1 בינואר 1659 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

7 בנובמבר – ספרד נאלצת לחתום על שלום הפירנאים עם צרפת
נולדו

18 בינואר – דאמריס מאשם, אחת הפילוסופיות האנגליות הראשונות (נפטרה ב-1708)
1 בפברואר – יאקוב רוחבן, מגלה ארצות הולנדי (נפטר ב-1729)
10 בספטמבר – הנרי פרסל, מלחין אנגלי (נפטר ב-1695)
נפטרו

10 באוקטובר – אבל ינזון טסמן, מגלה ארצות הולנדי (נולד ב-1603)
ראו גם

ילידי 1659‎
נפטרים ב-1659‎
Loesje

Loesje (ההגייה בהולנדית מקורבת ללוּשֶה, לושייה) הוא ארגון בינלאומי למען חופש הביטוי. הארגון נוסד בארנהם (הולנד) בשנת 1983. בשנת 1989 החל לפעול כארגון בינלאומי. מטרתו לטפח יצירתיות, ביקורת חיובית, רעיונות וחשיבה בנוגע לאירועים אקטואליים, באמצעות ססמאות קצרות על גבי פוסטרים שעליהם חתומה הדמות הפיקטיבית Loesje (שם הולנדי).
בשנת 1986 הארגון השתתף בבחירות לפרלמנט הולנד, זכה בפחות מ-13 אלף קולות ולא קידם אף מושב.
מלבד פעילות הליבה של הכרזות, Loesje  מבצע פרויקטים בינלאומיים בהם אנשים מכל רחבי העולם נפגשים וחולקים חוויות ולומדים אחד מהשני. הארגון מנסה לעורר חופש עיתונות, יצירתיות ואזרחות פעילה באמצעות פרויקטים חדשניים יצירתיים, המאתגרים ומגרים את המשתתפים. הפרויקטים, ככרזות, כוללים מגוון רחב של נושאים ומיקודים, אך הם מבוססים תמיד על ערכים הומניסטיים ויצירתיות.
Loesje פועל כיום בלמעלה מ-30 מדינות, בהן: איטליה, איסלנד, אסטוניה, ארגנטינה, ארמניה, ארצות הברית, בוסניה, בלגיה, גרמניה, דנמרק, הולנד, הונגריה, לטביה, ליטא, מקדוניה, מקסיקו, ניגריה, סלובניה, סרביה, פולין, פורטוגל, פינלנד, צרפת, קטלוניה, רומניה, רוסיה, שוודיה ושווייץ. בספטמבר 2006 נרשמו באתר האינטרנט של הארגון כניסות מלמעלה מ-100 מדינות שונות.
מספר האנשים היוצרים את הפוסטרים ומפיצים אותם אינו ידוע בוודאות. עם זאת, על-פי רישומי הארגון, ידוע כי כ-500 איש מקבלים את העלון החודשי שמפיץ הארגון בגרסה ההולנדית, וכ-200 נוספים מקבלים את הגרסה הבינלאומית. בנוסף, על פי נתוני משרדי הארגון, העלון בגרסתו האינטרנטית נקרא בתפוצה של למעלה מ-1,000 איש.
כיום יושבים משרדי הארגון הראשיים בברלין (החל מספטמבר 2005), ומשם מפעיל הארגון את מגוון פעילויותיו ברחבי העולם.
הערות שוליים

↑  Loesje e.V., europa.eu/youth/volunteering/organisation
| --- | --- |
בקרת זהויות :  GND: 6507698-9  LCCN: nb2012003494  RKD: 269177  VIAF: 267879873   WorldCat (עם VIAF): 267879873
Remember the Time

"Remember the Time" הוא הסינגל השני מאלבום האולפן השמיני, Dangerous, של הזמר והיוצר מייקל ג'קסון. שיר זה המשיך את הצלחת הסינגל הקודם, Black or White, כאשר חדר לחמשת המובילים בבריטניה, קנדה ובהוט 100 האמריקאי וחדר לעשרת המובילים כמעט בכל מצעד בו שהה, למעט באוסטריה שם הגיע בשיאו למקום ה-16.
וידאו קליפ

ג'קסון מופיע בסרטון כמו מכשף עם ברדס שנכנס ומנסה לבדר את אשתו של פרעה, מלך מצרים. שני בדרנים קודמים נכשלו ונשלחו על ידיה להוצאה להורג. המלכה רואה מכשף זה באופן שונה - במקום להטוטנות או אכילת אש, הוא צועד במעלה המדרגות אל כס מלכותה ושר לה. פרעה (בגילומו של אדי מרפי) לא מעריך את הצעד הזה ומזמן את שומריו. ג'קסון בורח לחדר אחר ומתחיל לרקוד בסגנון מצרי עם עבדי פרעה. כאשר השומרים מוצאים אותו, הוא נעלם בתוך מערבולת וענן אבק זהוב.
הקליפ עורר ביקורות מפרגנות, ונראה תכופות בערוץ MTV. הוא נחשב לאחד מהווידאו קליפים היקרים ביותר בכל הזמנים.
מצעדים ודרוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 16 |  |
|  אוסטרליה | מצעד הסינגלים האוסטרלי | 6 |  |
|  איטליה | מצעד הסינגלים האיטלקי | 10 |  |
|  ארצות הברית | בילבורד הוט 100 | 3 |  |
|  ארצות הברית | בילבורד שירי רית'ם אנד בלוז/היפ-הופ | 1 |  |
|  ארצות הברית | בילבורד שירי דאנס/קלאב | 2 |  |
|  ארצות הברית | בילבורד שירי דאנס/מקס' מכירות סינגלים | 2 |  |
|  הולנד | מצעד 40 הסינגלים ההולנדיים | 4 |  |
|  הממלכה המאוחדת | מצעד הסינגלים הבריטי | 3 |  |
|  נורווגיה | VG-lista | 10 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 2 |  |
|  פלנדריה | אולטראטופ 50 | 2 |  |
|  צרפת | SNEP | 5 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 4 |  |
Seriøst

"Seriøst" (בעברית: "ברצינות") הוא סינגל של הזמר הנורווגי מורגן סוללה, בהשתתפות הזמר הנורווגי אדמירל P (אנ'). נכון ליולי 2021, הסינגל הושמע למעלה מ-8 מיליון פעמים בספוטיפיי, ולמעלה מ-114 אלף פעמים ביוטיוב.
הצמד הופיע עם השיר בתוכנית הטלוויזיה הנורווגית Allsang på Grensen (נו').
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  נורווגיה | VG-lista | 18 |  |
הערות שוליים

1 2 3  Seriøst (feat. Admiral P), listen.tidal.com (באנגלית)
↑  Seriøst (feat. Admiral P), נבדק ב-2021-07-09
↑  Seriøst, נבדק ב-2021-07-09
↑  Morgan Sulele & Admiral P – Seriøst (Allsang på Grensen 2020), נבדק ב-2021-07-09
↑  Seriøst by Morgan Sulele and Admiral P - Music Charts, acharts.co
ערך זה הוא קצרמרבנושא שירים. אתם מוזמנים לתרום לוויקיפדיה ו.
Scum

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Allmusic: 
The Metal Forge: 10/10
Metal Forces: 9.1/10
Pitchfork Media: 8.4/10
Scum הוא אלבום הבכורה של להקת הגריינדקור האנגלית נפלם דת'. האלבום יצא לאור ביולי 1987. האלבום זכה לביקורות מצוינות ונחשב עד היום ליצירת מופת של הז'אנר.
רשימת שירים

כל השירים נכתבו והולחנו על ידי נפלם דת'.
| מס' | שם | משך |
| --- | --- | --- |
| 1. | Multinational Corporations  | 1:06 |
| 2. | Instinct of Survival  | 2:26 |
| 3. | The Kill  | 0:23 |
| 4. | Scum  | 2:38 |
| 5. | Caught... in a Dream  | 1:47 |
| 6. | Polluted Minds  | 0:58 |
| 7. | Sacrificed  | 1:06 |
| 8. | Siege of Power  | 3:59 |
| 9. | Control  | 1:23 |
| 10. | Born on Your Knees  | 1:48 |
| 11. | Human Garbage  | 1:32 |
| 12. | You Suffer  | 0:01 |
| 13. | ?Life  | 0:43 |
| 14. | Prison Without Walls  | 0:38 |
| 15. | Point of No Return  | 0:35 |
| 16. | Negative Approach  | 0:32 |
| 17. | ?Success  | 1:09 |
| 18. | Deceiver  | 0:29 |
| 19. | .C.S  | 1:14 |
| 20. | Parasites  | 0:23 |
| 21. | Pseudo Youth  | 0:42 |
| 22. | Divine Death  | 1:21 |
| 23. | As the Machine Rolls On  | 0:42 |
| 24. | Common Enemy  | 0:16 |
| 25. | Moral Crusade  | 1:32 |
| 26. | Stigmatized  | 1:03 |
| 27. | .M.A.D  | 1:34 |
| 28. | Dragnet  | 1:01 |
| משך כולל: | משך כולל: | 33:04 |
מבצעים

צד א' (רצועות 1-16)
ניק נפלם - שירה, גיטרה בס
ג'סטין ברודריק - גיטרה, שירה בשיר 6
מיק האריס - תופים
צד ב' (רצועות 17-28)
לי דוריאן - שירה
ביל סטיר - גיטרה
ג'ים וואיטלי - גיטרה בס
מיק האריס - תופים, שירה
הערות שוליים

↑  ביקורת על האלבום באתר Allmusic
↑  ביקורת על האלבום באתר The Metal Forge
↑  ביקורת על האלבום באתר Metal Forces
↑  ביקורת על האלבום באתר Pitchfork Media
| --- | --- |
בקרת זהויות :  MusicBrainz release group: 28fde873-9dcd-35f7-9521-8d446ee2753b
Train of Thought

Train of Thought הוא אלבום האולפן השביעי של להקת דרים ת'יאטר שיצא לאור בשנת 2003.
רשימת השירים

| מס' | שם | משך |
| --- | --- | --- |
| 1. | As I Am  | 7:47 |
| 2. | This Dying Soul  | 11:28 |
| 3. | Endless Sacrifice  | 11:23 |
| 4. | Honor Thy Father  | 10:14 |
| 5. | Vacant  | 2:58 |
| 6. | Stream of Consciousness  | 11:16 |
| 7. | In the Name of God  | 14:16 |
השתתפו באלבום

ג'יימס לאברי - שירה
ג'ון מיונג - באס
ג'ון פטרוצ'י - גיטרה
מייק פורטנוי - תופים
ג'ורדן רודאס - קלידן
יוג'ין פרייזן - צ'לו בשיר "Vacant"
Serial ATA

| SATA |
| --- | --- |
 Serial advance technology attachment
  כבלי SATA בעלי 7 גידים
 תאריך המצאה:  2003

 מספר התקנים:  1
 מהירות אפיק:  1.5Gbps, 3Gbps או 6Gbps
 סוג אפיק:  טורי
 חיבור ללא אתחול:  כן
 אפיק חיצוני:  כן
שני אפיקי SATA על לוח אם
כבל SATA בעל 15 פינים עבור מתח
Serial ATA (או בקיצור: SATA) הוא תקן לאפיק נתונים בין המחשב לאמצעי לאחסון נתונים כמו דיסקים קשיחים, כונני תקליטורים, כונני DVD וכוננים מגנטיים. תקן זה תוכנן כמחליף לתקן ה־ATA המקבילי הישן, שנקרא רטרואקטיבית בשם Parallel ATA‏ (PATA), כדי להבדיל בינו לבין ה־SATA.